钦定古今图书集成/明伦汇编/氏族典/第538卷 > 石会
## 钦定古今图书集成/明伦汇编/氏族典/第538卷 > 石会

按《五台县志》：“会，五台人，性至孝，居父丧尽哀，庐墓三
年，母丧亦如之。其子仑，事亲居丧，一如父制。庐墓时
有白兔往来，时人以为孝感所致。”

===石鼐===按《云中郡志》：“鼐，浑源州人，诸生。丧父，庐墓。忽天雨如
注，山水暴涨，木石皆漂。鼐伏墓仰天而祈，水将及墓，
忽分为两，径开，从旁溃出，墓得无恙。”